Predlog UREDBA SVETA o odprtju in upravljanju avtonomnih tarifnih kvot Unije za uvoz nekaterih ribiških proizvodov na Kanarske otoke med letoma 2014 in 2020 /* COM/2013/0552 final - 2013/0266 (CNS) */





OBRAZLOŽITVENI MEMORANDUM OZADJE PREDLOGA Razlogi za predlog in njegovi cilji Člen 2 Uredbe (ES) št. 645/2008 z dne 8. julija 2008 o odprtju in upravljanju avtonomnih tarifnih kvot Skupnosti za uvoz nekaterih ribiških proizvodov na Kanarske otoke. Vlada Kraljevine Španije je zaprosila za podaljšanje ukrepov v navedeni uredbi. Izjemen geografski položaj Kanarskih otokov, kar zadeva vire oskrbe z ribiškimi proizvodi, ki so bistveni za domačo porabo, prinaša stroške, ki za ta sektor predstavljajo veliko breme. Negativne vplive te naravne ovire je mogoče odpraviti z začasno opustitvijo carin pri uvozu zadevnih proizvodov iz tretjih držav. Predlagano zmanjšanje carin pri uvozu bo Kanarskim otokom pomagalo premagati strukturne težave, s katerimi se soočajo. Splošno ozadje Kanarski otoki spadajo med najbolj oddaljene regije Evropske unije, za katere se lahko na podlagi člena 349 Pogodbe o delovanju Evropske unije določijo posebni ukrepi za premostitev gospodarskih težav, s katerimi se ta območja soočajo zaradi svojega geografskega položaja. Od leta 1991 je Evropska unija popolnoma ali delno ukinila dajatve skupne carinske tarife pri uvozu nekaterih ribiških proizvodov na Kanarske otoke. Naslednje uredbe so bile v preteklosti sprejete z namenom opustitve dajatev pri uvozu ribiških proizvodov na Kanarske otoke: a) Uredba Sveta (EGS) št. 1911/91 z dne 26. junija 1991 o uporabi določb prava Skupnosti za Kanarske otoke; b) Uredba Sveta (ES) št. 3621/92 z dne 14. decembra 1992 o začasni opustitvi avtonomnih dajatev skupne carinske tarife pri uvozu nekateri ribiških proizvodov na Kanarske otoke; c) Uredba Sveta (ES) št. 704/2002 z dne 25. marca 2002 o začasni opustitvi avtonomnih dajatev skupne carinske tarife pri uvozu nekaterih industrijskih izdelkov in o odprtju ter upravljanju avtonomnih tarifnih kvot Skupnosti pri uvozu nekaterih ribiških proizvodov na Kanarske otoke; d) Uredba Sveta (ES) št. 645/2008 z dne 8. julija 2008 o odprtju in upravljanju avtonomnih tarifnih kvot Skupnosti za uvoz nekaterih ribiških proizvodov na Kanarske otoke. Obstoječe določbe o znižanju avtonomnih tarif Uredba Sveta (ES) št. 645/2008 z dne 8. julija 2008 o odprtju in upravljanju avtonomnih tarifnih kvot Skupnosti za uvoz nekaterih ribiških proizvodov na Kanarske otoke preneha veljati 31. decembra 2013. Podobna znižanja (opustitve) tarif veljajo za uvoz nekaterih industrijskih izdelkov na Kanarske otoke. Izvajajo se z Uredbo Sveta (EU) št. 1386/2011 z dne 19. decembra 2011 o začasni opustitvi avtonomnih dajatev skupne carinske tarife na uvoz nekaterih industrijskih izdelkov na Kanarske otoke. Uredba (EU) št. 228/2013 Evropskega Parlamenta in Sveta z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 z dne 30. januarja 2006, tako imenovana Uredba POSEI, vključuje posebne režime preskrbe, katerih cilj je omiliti dodatne stroške preskrbe z osnovnimi proizvodi za prehrano ljudi, za predelavo in kot kmetijski vložki. V okviru teh režimov preskrbe je uvoz določenih kmetijskih proizvodov iz tretjih držav oproščen dajatev. Navedena Uredba se nanaša uporablja za vse regije iz člena 349 Pogodbe o delovanju Evropske Unije, vključno s Kanarskimi otoki. Usklajenost z drugimi politikami in cilji Unije Predlagane brezcarinske tarifne kvote je treba ob upoštevanju podpore ribiški industriji na Kanarskih otokih razumeti kot dopolnitev drugih ukrepov, zlasti sheme nadomestil za dodatne stroške pri trženju nekaterih ribiških proizvodov iz najbolj oddaljenih regij (Uredba Sveta (ES) 791/2007 z dne 21. maja 2007). Ta predlog je tudi v skladu s politikami Unije, zlasti s skupno ribiško politiko. POSVETOVANJE Z ZAINTERESIRANIMI STRANMI IN OCENA UČINKA Posvetovanje z zainteresiranimi stranmi Člen 2 Uredbe Sveta (ES) 645/2008 določa, da španski organi predložijo dve poročili o izvajanju (maja 2010 in maja 2012), Komisija pa po prejemu navedenih poročil preveri vpliv ukrepov. Španski organi so izpolnili zgoraj omenjene obveznosti poročanja in predložili dve poročili: eno julija 2010 in drugo junija 2012. Komisija je zahtevala dodatne informacije, potrebne za preverjanje vpliva ukrepov, kot zahteva Uredba. Španski organi so zahtevane informacije predložili, kar je Komisiji omogočilo preverjanje ukrepov. Zbiranje in uporaba strokovnih mnenj Pri ocenjevanju je bilo uporabljeno tudi poročilo o oceni[1] sistema nadomestil, ki se izvaja z Uredbo Sveta (ES) 791/2007. To poročilo o oceni v zvezi s Kanarskimi otoki podaja poglavitne informacije za področja, ki so pomembna za preverjanje učinkov tarifnih kvot (npr. prebivalstvo, struktura ribiškega sektorja, proizvodnja, predelava in trženje rib.) Poročilo zajema tudi morebitno medsebojno delovanje med tarifnimi kvotami za ribiške proizvode in sistemom nadomestil, kot se na Kanarskih otokih uporablja v skladu z Uredbo Sveta (ES) 791/2007. Prav tako je bilo uporabljeno tudi poročilo o oceni[2] programov POSEI in konkretnih ukrepov v korist manjših egejskih otokov iz leta 2009. To poročilo je poleg predstavitve dejanskih informacij o gospodarstvu Kanarskih otokov vsebovalo tudi analizo medsebojnega delovanja med ukrepi, ki omogočajo dajatev prosti uvoz nekaterih kmetijskih proizvodov in finančno podporo lokalnega kmetijstva s strani EU. Ocena učinka Zaradi zelo omejenega obsega ukrepov in dejstva, da predlog zadeva nadaljevanje ukrepov, ki so bili uporabljeni v preteklosti, ni treba izvesti ocene učinka. Preverjanje poročil španskih organov je zagotovilo potrebno podlago za pripravo predloga Komisije. PRAVNI ELEMENTI PREDLOGA Povzetek predlaganih ukrepov Podaljšati obstoječo avtonomno tarifno kvoto za nadaljnjih 7 let, tj. od leta 2014 do leta 2020. To sedemletno obdobje bo omogočilo uskladitev ukrepov z ostalimi ukrepi Unije v korist Kanarskih otokov, zlasti tistimi iz predloga Komisije za Evropski slad za pomorstvo in ribištvo.[3] Pravna podlaga Člen 349 Pogodbe o delovanju Evropske unije. Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. Načelo sorazmernosti Predlog je skladen z načelom sorazmernosti iz naslednjih razlogov: Predlagane tarifne kvote bi pokrile potrebe domačega trga Kanarskih otokov in hkrati zagotavljale, da bi tokovi uvoza po znižani dajatvi v Unijo ostali predvidljivi in jasno razpoznavni. Opustitev dajatev velja samo za nekatere ribiške proizvode za omejeno količino in za omejeno obdobje. Vplivi ukrepov so prav tako omejeni, saj so proizvodi namenjeni izključno trgu Kanarskih otokov. Upravno breme je minimalno tako za nacionalne in regionalne organe držav članic kot za službe Komisije, zlasti kar zadeva pripravo poročil o izvajanju ukrepov. Izbira instrumentov Predlagani instrumenti: uredba. Pogodba ne dovoljuje drugih sredstev za izvajanje takšnih ukrepov. PRORAČUNSKE POSLEDICE Predlog vpliva na proračun Unije, saj bodo opustitve dajatev povzročile izgubo prihodkov lastnih sredstev Unije. DODATNE INFORMACIJE Predlog vsebuje določbo o pregledu. Predlog vključuje določbo o prenehanju veljavnosti. 2013/0266 (CNS) Predlog UREDBA SVETA o odprtju in upravljanju avtonomnih tarifnih kvot Unije za uvoz nekaterih ribiških proizvodov na Kanarske otoke med letoma 2014 in 2020 SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 349 Pogodbe, ob upoštevanju predloga Evropske komisije, po predložitvi osnutka zakonodajnega akta nacionalnim parlamentom, ob upoštevanju mnenja Evropskega parlamenta,[4] ob upoštevanju mnenja Evropskega ekonomsko-socialnega odbora[5], ob upoštevanju mnenja Odbora regij[6], v skladu s posebnim zakonodajnim postopkom, ob upoštevanju naslednjega: (1) Izjemen geografski položaj Kanarskih otokov, kar zadeva oskrbo z nekaterimi ribiškimi proizvodi, ki so bistveni za domačo porabo, pomeni za ta sektor dodatne stroške. To naravno oviro, kot jo priznava člen 349 Pogodbe in ki je posledica otoške lege, oddaljenosti ter odročnosti, je mogoče med drugim odpraviti z začasno opustitvijo carin pri uvozu zadevnih proizvodov iz tretjih držav znotraj tarifnih kvot Unije ustreznega obsega. (2) Uredba Sveta (ES) št. 645/2008[7] je odprla in določila način upravljanja avtonomnih tarifnih kvot Skupnosti za uvoz nekaterih ribiških proizvodov na Kanarske otoke za obdobje od 1. januarja 2007 do 31. decembra 2013. (3) Septembra 2012 je Španija zahtevala razširitev tarifnih kvot Unije za uvoz nekaterih ribiških proizvodov na Kanarske otoke v skladu s členom 349 Pogodbe. (4) Španski organi so julija 2010 in junija 2012 predložili poročila o izvajanju ukrepov iz člena 3 Uredbe Sveta (ES) št. 645/2008. Komisija je na podlagi navedenih poročil preučila učinek ukrepov. (5) Poročila, ki so jih predložili španski organi oblasti, so vključevala informacije o stopnji izkoriščenosti tarifnih kvot za obdobje 2007–2011. Te informacije so pokazale, da je bila v omenjenem roku tarifna kvota z zaporedno številko 09.2997 v povprečju skoraj popolnoma izčrpana ter tarifna kvota z zaporedno številko 09.2651 neizčrpana. (6) Ker je bila tarifna kvota z zaporedno številko 09.2997 skoraj popolnoma izčrpana, neizčrpanost tarifne kvote z zaporedno številko 09.2651 pa je mogoče povezati z začasnimi in zunanjimi dejavniki, je primerno, da se obseg kvot določi na enako raven. (7) Strm padec lokalnega povpraševanja po proizvodih, zajetih v tarifno kvoto 09.2651, zaradi težkih gospodarskih pogojev na Kanarskih otokih, ki jim je sledila gospodarska in finančna kriza, bi lahko pojasnil neizčrpanost te kvote. (8) Tarifne kvote, podobne tistim, ki so se odprle na podlagi Uredbe (ES) št. 645/2008 za nekatere ribiške proizvode, so upravičene, ker bi pokrile potrebe domačega trga Kanarskih otokov in hkrati zagotavljale, da bi tokovi uvoza po znižani dajatvi v Unijo ostali predvidljivi in jasno razpoznavni. (9) Da bi gospodarskim subjektom zagotovili dolgoročno perspektivo in jim omogočili doseči raven dejavnosti, ki bo stabilizirala gospodarsko in socialno okolje na otokih, je torej primerno avtonomne tarifne kvote dajatev skupne carinske tarife za določeno blago, navedeno v Prilogi k Uredbi (ES) št. 645/2008, podaljšati za dodatno obdobje. (10) Da bi se izognili ogrožanju celovitosti in povezanosti notranjega trga, je treba sprejeti ukrepe, ki zagotavljajo, da so ribiški proizvodi, za katere se odobri opustitev, namenjeni izključno domačemu trgu Kanarskih otokov. (11) Treba bi bilo sprejeti ukrepe, ki bodo zagotavljali, da bo Komisija redno obveščena o obsegu zadevnega uvoza, tako da lahko po potrebi ukrepa za preprečitev kakršnega koli špekulativnega gibanja ali preusmeritve trgovinskih tokov. (12) Za zagotovitev enotnih pogojev za izvajanje te uredbe bi bilo treba Komisiji dodeliti izvedbena pooblastila, ki bi ji omogočila začasen umik opustitve v primeru preusmeritve trgovinskih tokov. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije[8]. (13) Določbe, ki se sprejmejo, bi morale zagotavljati kontinuiteto z ukrepi iz Uredbe (ES) št. 645/2008 – SPREJEL NASLEDNJO UREDBO: Člen 1 1. Od 1. januarja 2014 do 31. decembra 2020 se dajatve skupne carinske tarife, ki se uporabljajo pri uvozu ribiških proizvodov iz Priloge na Kanarske otoke, v celoti opustijo za količino, določeno v navedeni prilogi. 2. Opustitev iz odstavka 1 se odobri izključno za proizvode, ki so namenjeni domačemu trgu Kanarskih otokov. Uporablja se le za ribiške proizvode, ki se razložijo z ladje ali letala, preden se carinska deklaracija za sprostitev v prosti promet predloži carinskim organom na Kanarskih otokih. Člen 2 Tarifne kvote iz odstavka 1 se upravljajo v skladu s členi 308a, 308b in 308c(1) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti[9]. Člen 3 Do 30. junija 2019 Komisija pregleda vpliv ukrepov, ki so določeni v členu 1, in na podlagi ugotovitev predloži ustrezne predloge za obdobje po letu 2020. Člen 4 1. Kadar Komisija utemeljeno domneva, da so opustitve, določene s to uredbo, povzročile preusmeritev trgovinskih tokov za določen proizvod, lahko sprejme izvedbene akte, s katerimi začasno umakne opustitev za obdobje, ki ni daljše od 12 mesecev. Navedeni izvedbeni akti se sprejmejo v skladu s postopkom pregleda iz člena 5(2). Uvozne dajatve za proizvode, za katere je opustitev začasno umaknjena, se zavarujejo z varščino, sprostitev zadevanih proizvodov v prosti promet v Skupnosti Kanarskih otokov pa je odvisna od zagotovitve takšne varščine. 2. V obdobju 12 mesecev iz odstavka 1 Svet na predlog Komisije in po posvetu z Evropskim parlamentom sprejme končno odločitev, ali se opustitev ohrani ali prekliče. Če se opustitev prekliče, se zneski dajatev, ki so bili zavarovani z varščinami, dokončno poberejo. 3. Če se v obdobju 12 mesecev ne sprejme nikakršna dokončna odločitev v skladu z odstavkom 2, se varščine sprostijo. Člen 5 1. Komisiji pomaga Odbor za carinski zakonik, ustanovljen s členom 247a(1) Uredbe (EGS) št. 2913/92[10]. Navedeni odbor je odbor v smislu Uredbe (EU) št. 182/2011. 2. Pri sklicevanju na ta odstavek se uporablja člen 5 Uredbe (EU) št. 182/2011. Člen 6 Komisija in carinski organi držav članic tesno sodelujejo, da zagotovijo ustrezno upravljanje in nadzor uporabe te uredbe. Člen 7 Ta Uredba začne veljati tretji dan po objavi v Uradnem listu Evropske unije. Uporablja se od 1. januarja 2014 do 31. decembra 2020. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik PRILOGA Zaporedna št. || Oznaka KN || Opis || Količina kvote (v tonah) || Dajatev znotraj kvote (%) 09.2997 || 0303 || Ribe, zamrznjene, razen ribjih filetov in drugega ribjega mesa iz tarifne številke 0304 || 15 000 || 0 0304 || Ribji fileti in drugo ribje meso (nemleto ali mleto), sveže, ohlajeno ali zamrznjeno 09.2651 || 0306 || Raki v oklepu ali brez oklepa, živi, sveži, ohlajeni, zamrznjeni, sušeni, nasoljeni ali v slanici; dimljeni raki v oklepu ali brez oklepa, termično obdelani ali ne pred ali med procesom dimljenja; raki v oklepu, kuhani v sopari ali v vreli vodi, ohlajeni ali neohlajeni, zamrznjeni, sušeni, nasoljeni ali v slanici; moka, zdrob in peleti iz rakov, primerni za človeško prehrano || 15 000 || 0 0307 || Mehkužci v lupini ali brez lupine, živi, sveži, ohlajeni, zamrznjeni, sušeni, nasoljeni ali v slanici; dimljeni mehkužci, v lupini ali brez lupine, termično obdelani ali ne pred ali med procesom dimljenja; moka, zdrob in peleti iz mehkužcev, primerni za človeško prehrano 0308 || Vodni nevretenčarji, razen rakov in mehkužcev, živi, sveži, ohlajeni, zamrznjeni, sušeni, nasoljeni ali v slanici; dimljeni vodni nevretenčarji razen rakov in mehkužcev, termično obdelani ali ne pred ali med procesom dimljenja; moka, zdrob in peleti vodnih nevretenčarjev, razen rakov in mehkužcev, primerni za človeško prehrano OCENA FINANČNIH POSLEDIC ZAKONODAJNEGA PREDLOGA S PRORAČUNSKIM UČINKOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Predlog Uredbe Sveta (ES) o odprtju in upravljanju avtonomnih tarifnih kvot Unije za uvoz nekaterih ribiških proizvodov na Kanarske otoke. 2. PRORAČUNSKE VRSTICE: Poglavje in člen: poglavje 12, člen 120. Znesek za leto 2013, določen v proračunu: 18 631 800 000 EUR 3. FINANČNI VPLIV ¨ Predlog nima finančnega vpliva. X Predlog nima finančnega vpliva na odhodke, ima pa finančni vpliv na prihodke – učinek je naslednji: (v mio. EUR, na eno decimalno mesto natančno) || || Proračunska vrstica || Prihodki || Obdobje z začetkom dd. mm. llll. || [Leto 2014–2020] Člen 120 || Vpliv na lastna sredstva || 1. 1. 2014 –31. 12. 2020 || -9,1/leto 4. UKREPI PROTI GOLJUFIJAM Določbe o upravljanju tarifnih kvot vključujejo ukrepe, potrebne za preprečevanje goljufij in nepravilnosti (uporaba kontrol iz carinskega zakonika Skupnosti in njegovih izvedbenih določb). 5. OPOMBE Predvideni stroški tega ukrepa Metoda za izračun skupnih stroškov ukrepa Na osnovi najnovejših popolnih statističnih podatkov (2012) se lahko letna izguba prihodkov zaradi te uredbe oceni na 12,1 mio EUR (glej spodnjo razpredelnico). Navedeni znesek je bil v splošnem izračunan na podlagi stopenj dajatev za države z največjimi ugodnostmi in predstavlja najvišjo vrednost glede na to, da Unija uporablja nižje dajatve za uvoz iz številnih držav. Zato je dejanska izguba prihodkov praviloma manjša, saj se dajatve za države z največjimi ugodnostmi ne uporabljajo stalno. Zaporedna številka || Obseg kvote (v tonah) || Predvidena cena (EUR/tono) || Dajatev za države z največjimi ugodnostmi (%) || Dajatev v okviru kvote (%) || Izpadle dajatve letno (EUR) 09.2997 || 15 000 t || 3 076 || 11 (povprečna dajatev) || 0 || 5 076 052 09.2651 || 15 000 t || 4 547 || 10,3 (povprečna dajatev) || 0 || 7 025 452 Skupaj || || || || || 12 101 503 Skupna izguba prihodkov v primerjavi z razmerami brez tarifnih kvot se oceni na: 12 101 503 EUR. Države članice bodo morale izgubo prihodkov v tradicionalnih lastnih sredstvih nadomestiti s povečanjem prispevkov, ki temeljijo na BND. [1] „Evaluation des mesures prévues dans les régions ultrapériphériques sous le reg (ce) N° 791/2007- Rapport final“ - julij 2012 – MARE pogodba MARE/2010/11 Še ni objavljeno. [2] „Evaluation des mesures mises en oeuvre en faveur des régions ultrapériphériques (POSEI) et des petites îles de la mer Egée dans le cadre de la politique agricole commune“ pogodba št. 30-CE – 0233430/0094. Na voljo na spletni strani: http://ec.europa.eu/agriculture/eval/reports/posei/index_fr.htm [3] Predlog za UREDBO EVROPSKEGA PARLAMENTA IN SVETA o Evropskem skladu za pomorstvo in ribištvo [razveljavitev Uredbe Sveta (ES) št. 1198/2006, Uredbe Sveta (ES) št. 861/2006 in Uredbe Sveta št. XXX/2011 o celostni pomorski politiki] COM(2011) 804 konč. z dne 2.12.2011 [4] UL C, …, str. .. [5] UL C, …, str. .. [6] UL C, …, str. .. [7] UL L 180, 9.7.2008, str. 1. [8] UL L 55, 28.2.11, str. 13 [9] UL L 253, 11.10.1993, str. 1 [10] UL L 302, 19.10.1992, str. 1